## **ԳՅՈՒՄՐԻ ՀԱՄԱՅՆՔՈՒՄ ՄԱՍՆԱԿՑԱՅԻՆ ԲՅՈՒՋԵՏԱՎՈՐՄԱՆ ԳՈՐԾԸՆԹԱՑԻ ԻՐԱԿԱՆԱՑՄԱՆ ՓՈՒԼԵՐԸ, ՀԱՆՐԱՅԻՆ ԻՐԱԶԵԿՄԱՆ, ՀԱՆՐՈՒԹՅԱՆ ՀԵՏ ՀԱՄԱԳՈՐԾԱԿՑՈՒԹՅԱՆ ՄԵԽԱՆԻԶՄՆԵՐԸ և ԳՈՐԾԸՆԹԱՑՆԵՐԻ ՄՇԱԿՈՒՄԸ**

Մասնակցային բյուջետավորումը իրենից ներկայացնում է բնակիչների ներգրավումը համայնքային կամ պետական միջոցների բաշխման գործընթացում։ Այն մեխանիզմ (կամ գործընթաց) է, որի միջոցով բնակչությունը անմիջականորեն քննարկում, բանակցում, որոշում կամ աջակցում է առկա հանրային ռեսուրսների կամ դրա մի մասի ծախսման ուղղությունների վերաբերյալ որոշումների կայացմանը:

Մասնակցային բյուջետավորման ներդրումը տեղական մակարդակում հնարավորություն է տալիս հանրային ֆինանսների կառավարման և որոշումների կայացման գործընթացներում բարձրացնելու բնակչության անմիջական մասնակցությունը բյուջետային գործընթացներին` մեծացնելով հանրային ռեսուրսների բաշխման հասցեականությունը եւ արդյունավետությունը:

Մասնակցայինբյուջետավորման գործընթացն իրականացվում է հետևյալ փուլերով.

1) նախապատրաստական փուլ,

2) իրազեկման փուլ,

3) առաջարկների ներկայացման փուլ,

4) առաջարկների նախնականգնահատման փուլ,

5) քվեարկության փուլ,

6) իրականացման փուլ,

7) հաշվետվության փուլ:

## **ՆԱԽԱՊԱՏՐԱՍՏԱԿԱՆ ՓՈՒԼ**

Նախապատրաստական փուլում իրականացվում են՝

1) որոշումների կայացում,

2) չափանիշների, ընթացակարգերի և ձևաթղթերի սահմանում,

3) գործողությունների պլանավորում,

4) նյութերի նախապատրաստում։

Համայնքում մասնակցային բյուջետավորման գործընթաց սկսելու և իրականացնելու նպատակով յուրաքանչյուր տարի համայնքի ավագանին որոշում է կայացնում համայնքի հաջորդ տարվա բյուջեի ծախսային մասում որոշակի գումար հատկացնելու մասին։Որոշմամբ սահմանվում են հատկացվող գումարի չափը և օգտագործման նպատակը։ Որոշմամբ կարող են սահմանվել մասնակցային բյուջետավորման գործընթացի մասնակիցների շրջանակը, նրանց ներկայացվող չափանիշները, առաջարկների ներկայացման տարածքային կամ թեմատիկ առաջնահերթություններ:

Հաջորդ քայլը համայնքում մասնակցային բյուջետավորման գործընթացի կառավարման հանձնաժողովի ստեղծումն է (այսուհետ՝ հանձնաժողով)։ Հանձնաժողովը ստեղծվում է համայնքի ղեկավարի որոշմամբ: Հանձնաժողովի ստեղծման մասին համայնքի ղեկավարի որոշմամբ սահմանվում են.

1) հանձնաժողովի կազմ

2) առաջարկների ներկայացման հայտի և նախնական գնահատման աղյուսակի ձևաթղթերը

3) յուրաքանչյուր տարվա մասնակցային բյուջետավորման միջոցառումների պլան-ժամանակացույցը

Մասնակցային բյուջետավորման գործընթացի ժամանակ ներկայացվող առաջարկների համար սահմանվում են հետևյալ չափանիշները`

1. առաջարկը պետք է իրականացվի համայնքի տարածքում,
2. առաջարկի իրականացումը պետք է լինի տեղական ինքնակառավարման մարմինների լիազորությունների սահմաններում,
3. առաջարկի իրականացման համար անհրաժեշտ նախահաշվային գինը չպետք է գերազանցի ավագանու կողմից մասնակցային բյուջետավորման համար հատկացված առավելագույն գումարը,
4. առաջարկով նախատեսվող նախագիծը չպետք է լինի ընթացիկ և արդեն ներառված լինի համայնքի բյուջեում կամ զարգացման ծրագրերում,
5. առաջարկի իրականացումը պետք է լինի տեխնիկապես հնարավոր,
6. առաջարկների գնահատման ժամանակ կարող են դիտարկվել լրացուցիչ չափանիշներ՝ ելնելով ավագանու կողմից սահմանված առաջնահերթություններից։

## **ԻՐԱԶԵԿՄԱՆ ՓՈՒԼ**

Հայաստանում տեղական մակարդակում առկա է քաղաքացիների ցածր մասնակցայնության մակարդակ՝ չնայած նրան, որ իրավական տեսանկյունից մասնակցության համար անհրաժեշտ նախադրյալներն ապահովված են:

Նշված գործիքի միջոցով համայնքի բնակիչներին հնարավորություն կընձեռվի.

- Առաջարկել գաղափարներ/ծրագրեր՝ համայնքի բյուջեի կողմից ֆինանսավորելու եւ իրականացնելու համար,

-Քվեարկել առաջարկված գաղափարների/ծրագրերի օգտին,

-Հետևել ընտրված ծրագրերի իրականացմանը:

Իրազեկման փուլում իրականացվող գործողություններն ունեն երեք հիմնական նպատակ՝

1. իրազեկել համայնքի բնակչությանը մասնակցային բյուջետավորման գործընթացում իրենց մասնակցության իրավունքի վերաբերյալ,
2. մանրամասն տեղեկատվություն տրամադրել համայնքի բնակչությանը մասնակցայինբյուջետավորմանգործընթացների, ընթացակարգերի և չափանիշների մասին՝ գործընթացի բոլոր փուլերում,
3. խրախուսել համայնքի բնակչությանը ներգրավվել մասնակցային բյուջետավորման գործընթացի մեջ:

Հանրային լսում-քննարկումը իրազեկման արշավի գործողություններից մեկն է։

Իրազեկման արշավի իրականացման այլ հնարավոր ձևերն են՝

1. պաշտոնական կայքերը, սոցիալական ցանցերը և լրատվամիջոցները հանդիսանում են իրազեկման հիմնական և առաջնային միջոցներ,
2. համայնքապետարանների էլեկտրոնային հարթակներում մանրամասն ներկայացվում են համապատասխան տեղեկությունները,
3. տեղական ԶԼՄ-ների՝ ռադիոալիքների, թերթերի, հեռուստաալիքների օգնությամբ տարածվում են հոդվածներ, հարցազրույցներ և քննարկումներ՝ մասնակցային բյուջետավորման հայեցակարգի, դրա անհրաժեշտության, ինչպեսնաև ընթացակարգերի վերաբերյալ՝ առավել զանգվածային և հասանելի դարձնելով իրազեկումը բնակչության լայն խմբերին,
4. իրազեկումը տպագիր նյութերի՝ բուկլետների, թռուցիկների, պաստառների և ցուցատախտակների միջոցով, ինչը հնարավորություն կտաապահովել ավելի լայն շրջանակի բնակչության տեղեկացվածությունը մասնակցային բյուջետավորման գործընթացի մասին,
5. տպագիր նյութերը տարածվում են հատկապես համայնքի այնպիսի վայրերում, որտեղ բնակվում էսոցիալական ցանցերին ավելի քիչ հասանելիություն ունեցող բնակչությունը կամ առկա է համացանցային կապի հասանելիության խնդիր,
6. ցուցատախտակներն ու պաստառները տեղադրվում են համայնքի մարդաշատ վայրերում:

Այս պահին մեր խնդիրն է հնարավորինս շատ մարդկային ռեսուրսներ ներգրավել այս փուլում։ Նախատեսում ենք աշխատանքային խումբ ձևավորել կազմված ակտիվ քաղաքացիներից, կամավորներից, հասարակական կազմակերպություններից, ՀՈԱԿ-ների ներկայացուցիչներից, տեղական ԶԼՄ-ների ներկայացուցիչներից։

## **ԱՌԱՋԱՐԿՆԵՐԻ ՆԵՐԿԱՅԱՑՄԱՆ ՓՈՒԼ**

Մասնակցային բյուջետավորման գործընթացի ժամանակ առաջարկներ ներկայացնելու իրավունք ունեն՝

1. 16 տարին լրացած յուրաքանչյուր շահագրգիռ անձ,
2. քաղաքացիների ֆորմալ և ոչ ֆորմալ խմբեր, քաղաքացիական հասարակության ներկայացուցիչներ։

Առաջարկները ներկայացվում են համայնքի ղեկավարի կողմից հաստատված՝ տվյալ տարվա մասնակցային բյուջետավորման գործընթացի իրականացման պլան-ժամանակացույցով նախատեսված ժամկետներում։

Առաջարկները ներկայացվում են համայնքի ղեկավարի սահմանած՝ առաջարկների ներկայացման հայտի ձևաչափին համապատասխան։

Հայտում պետք է նշվեն.

1. առաջարկի հեղինակի անունը, ազգանունը/անվանումը/, հասցեն, հեռախոսահամարը, էլեկտրոնային փոստի հասցեն,
2. առաջարկի անվանումը, նկարագրությունը,
3. հիմնախնդիրը, որի լուծմանն ուղղված է առաջարկը,
4. առաջարկի իրականացման շնորհիվ ակնկալվող արդյունքները,
5. առաջարկի իրականացման համար անհրաժեշտ ռեսուրսները։

Հայտերը կարող են ներկայացվել ինչպես էլեկտրոնային, այնպես էլ թղթային տարբերակով։

Հայտերի ներկայացման ժամկետը ներկայացված համայնքի ղեկավարի կողմից հաստատված՝ տվյալ տարվա մասնակցային բյուջետավորման գործընթացի իրականացման պլան-ժամանակացույցով, որը կհրապարակվի համայնքապետարանի կայքում։

## **ԱՌԱՋԱՐԿՆԵՐԻ ՆԱԽՆԱԿԱՆ ԳՆԱՀԱՏՄԱՆ ՓՈՒԼ**

Հայտերի ներկայացման ժամկետի ավարտից հետո հանձնաժողովը **մեկշաբաթյա** ժամկետում հավաքագրում, ամփոփում և կազմում է ստացված բոլոր առաջարկների ցանկը։

Առաջարկների ցանկը կազմելուց հետո **տասնօրյա** ժամկետում հանձնաժողովն իրականացնում է առաջարկների նախնական գնահատում և ապահովում է քվեարկության փուլ անցած առաջարկների վերբեռնումը համայնքապետարանի պաշտոնական կայքում։

Առաջարկների նախնական գնահատման ժամանակ հանձնաժողովը որոշում է յուրաքանչյուր առաջարկի համապատասխանությունը սահմանված չափանիշներին և լրացնում համայնքի ղեկավարի կողմից սահմանված՝ առաջարկների չափանիշներին համապատասխանության աղյուսակը(տես՝ Ձևանմուշ3)։

Առաջարկների նախնական ընտրության չափանիշներն են՝

1. առաջարկը իրականացվելու է համայնքի տարածքում. հանձնաժողովը՝համայնքապետարանի աշխատակազմի համապատասխան ստորաբաժանմանկամ մասնագետի միջոցով ստուգում է, թե որ տարածքում, բնակավայրում է նախատեսվում իրականացնել առաջարկը, պատկանում է արդյոք այդ վայրը համայնքի տարածքին, թե՝ ոչ,օրինակ՝ նոր ենթակառուցվածքների ստեղծման (ջրագիծ, հաղորդակցության այլ ուղիներ և այլն) առաջարկների դեպքում պետք է ստուգվի, որ առաջարկի բոլոր տարրերը տեղակայված լինեն միայն համայնքի տարածքում՝ չտեղափոխվելով հարակից համայնքի տարածք,
2. առաջարկն իրականացվելու է տեղական ինքնակառավարման մարմինների իրավասությունների շրջանակում. հանձնաժողովը՝ համայնքապետարանի աշխատակազմի իրավաբանական ստորաբաժանմանկամ մասնագետի հետ ստուգում է, թե արդյոք առաջարկով նախատեսված գործողությունները համապատասխանում են տեղական ինքնակառավարման մարմիններին ՀՀ օրենսդրությամբ վերապահված լիազորություններից առնվազն մեկին,
3. առաջարկի իրականացման բյուջեն չպետք է գերազանցի համայնքի ավագանու կողմից հատկացված գումարի չափը. հանձնաժողովը՝ համայնքապետարանի աշխատակազմի ֆինանսական ստորաբաժանմանկամ մասնագետի հետ պետք է կատարի նախնական գնահատում, թե որքան կարժենա առաջարկի իրականացումը՝ նախապես սահմանված բյուջեի սահմանաչափի սահմաններում:Առաջարկի իրականացման համար անհրաժեշտ ֆինանսական միջոցները որոշելու համար կարող են օգտագործվել տարբեր մեթոդներ, մասնավորապես, կարող են վերլուծվել նմանատիպ այլ նախագծերի իրականացման վրա ծախսված ֆինանսական միջոցները և որպես օրինակ ընկալվել նմանատիպ իրականացված նախագծերի/օբյեկտների փաստացի միջին արժեքը:Նմանատիպ օբյեկտի արժեքի հետ մեկտեղ պետք է հաշվի առնել նմանության աստիճանը և գնահատել, թե որքանով է էական գնային տարբերությունը, հնարավոր է նաև օգտագործել միավորի գնի գնահատում կամ շուկայական գները միանման ապրանքների համար:
4. առաջարկը պետք է լինի նոր. սա նշանակում է, որ առաջարկը չպետք է լինի իրականացման փուլում կամ դրա իրականացումը չպետք է ներառված լինի հաջորդ տարվա բյուջեում:Այդ նպատակով հանձնաժողովը՝ համայնքապետարանի աշխատակազմի ֆինանսական ստորաբաժանմանկամ մասնագետի, ինչպես նաև՝ տնտեսական զարգացման պատասխանատուի հետ պետք է համատեղ ստուգեն` առաջարկով նախատեսված միջոցառումների իրականացում նախատեսվու՞մ է արդյոք համայնքի բյուջեում, ընթացիկ կամ պլանավորված համայնքի զարգացման ծրագրերում,
5. առաջարկը պետք է հնարավոր լինի իրականացնել տեխնիկապես.հանձնաժողովը՝ համայնքապետարանի աշխատակազմի համապատասխան ստորաբաժանմանկամ մասնագետի միջոցով պետք է ստուգի, թե արդյոք կան առաջարկի իրականացմանը խոչընդոտող գործոններ, որոնք կհանգեցնեն առաջարկի ձախողմանը կամ զգալի ռիսկի կենթարկեն դրա իրականացումը, պետք է վերլուծեն, թե որքանով կան էական միջամտող գործոններ (օրինակ՝ ջրամատակարարման համակարգ ստեղծելու դեպքում՝ ջրի բացակայությունը, մարզահրապարակ կառուցելու դեպքում՝ դպրոց տանող ճանապարհի սահմանափակումը և այլն), որոնք կարող են ազդել առաջարկի հաջող իրականացման վրա,
6. առաջարկը համապատասխանում է ավագանու կողմից սահմանված առաջնահերթություններին. եթե համայնքի ավագանին մասնակցային բյուջետավորման համար տվյալ տարում սահմանել է առաջնահերթություններ (օրինակ՝ որոշակի տարածքում, բնակավայրում իրականացվելու, կամ թեմատիկ՝ կանաչապատում, կրթություն, սպորտ, մշակույթ, ենթակառուցվածքներ և այլն), ապա հանձնաժողովը պետք է ստուգի, թե առաջարկը համապատասխանում է արդյոք սահմանված առաջնահերթություններին,
7. առաջարկը ներկայացվել է հայերենով,
8. առաջարկը չի պարունակումՀՀ օրենսդրությամբ արգելված գործողություններ։

Առաջարկների նախնական ընտրությունն ավարտելուց հետոհանձնաժողովը կազմում է՝

1. քվեարկության համար պատրաստված առաջարկների ցանկը՝ համապատասխան հիմնավորումներով,
2. սահմանված չափանիշներին չհամապատասխանող առաջարկների ցանկը՝ համապատասխան հիմնավորումներով։

Սահմանված չափանիշներին համապատասխանող առաջարկները տեղափոխվում են քվեարկության փուլ։

## **ՔՎԵԱՐԿՈՒԹՅԱՆ ՓՈՒԼ**

Հանձնաժողովն ապահովում է քվեարկության փուլ անցած առաջարկների վերբեռնումըհամայնքապետարանի պաշտոնական կայքում կամ հարթակումքվեարկության համար։

Քվեարկությունն անցկացվում է համայնքի ղեկավարի կողմից հաստատված տվյալ տարվա մասնակցային բյուջետավորման գործընթացի իրականացման պլան-ժամանակացույցով նախատեսված ժամկետներում, որի ընթացքում ապահովվում է առաջարկների հասանելիությունը և քվեարկելու իրավասությունը։

Քվեարկությունը կարող է անցկացվել ինչպես էլեկտրոնային եղանակով՝ համայնքապետարանի պաշտոնական կայքի կամ առանձին հարթակի միջոցով, այնպես էլ թղթային եղանակով։

Քվեարկելու իրավունք ունեն **միայն տվյալ համայնքի** բնակիչները։

Առավելագույն ձայներ հավաքած /նվազագույնը՝ համայնքի բնակչության 1% շեմը հաղթահարած/ առաջարկը (առաջարկները) ճանաչվում է հաղթած։ Այդ մասին հանձնաժողովը կայացնում է արձանագրություն:

Հաղթած առաջարկի (առաջարկների) հեղինակները իրազեկվում են այդ մասին։

Հաղթած առաջարկի (առաջարկների) մասին հայտարարվում է համայնքի կայքում կամ հարթակում։

## **ԻՐԱԿԱՆԱՑՄԱՆ ՓՈՒԼ**

Ընտրվածառաջարկը(ները) հանձնաժողովը փոխանցում է համայնքապետարանի աշխատակազմի համապատասխան ստորաբաժանմանը կամ մասնագետին՝ հետագա մշակման համար։

Մշակումն իրականացվում է սահմանված նորմատիվատեխնիկական պահանջներին համապատասխան, կազմվում են նախագծանախահաշվակային առաջադրանքներ և այլ տեխնիկական փաստաթղթեր։

Համայնքի ղեկավարը ընտրված և մշակված առաջարկը իրականացման մանրամասներով և հիմնավորումներով ներկայացնում էհամայնքի ավագանուն։

Համայնքի ղեկավարը հանձնարարում է համայնքապետարանի աշխատակազմի համապատասխան ստորաբաժանմանը կամ մասնագետին՝իրականացնել ընտրված առաջարկը(ները)՝ պահպանելով գնումների մասին օրենսդության և այլ նորմատիվ ակտերի պահանջները։

Ընտրված առաջարկի(ների) իրականացման նկատմամբ համայնքի ավագանին և համայնքի ղեկավարն իրականացնում են մշտադիտարկում։

Առաջարկի(ների) իրականացման ամբողջ ընթացքում հանձնաժողովն իրականացնում է իրազեկման միջոցառումներ, որպեսզի համայնքի բնակիչները լինեն տեղեկացված և ձեռք բերեն ավելի մեծ վստահություն մասնակցային բյուջետավորման գործընթացի նկատմամբ։

## **ՀԱՇՎԵՏՎՈՒԹՅԱՆ ՓՈՒԼ**

Մասնակցային բյուջետավորման գործընթացի մասին հանձաժողովը կազմում և համայնքի ղեկավարին է ներկայացնում հաշվետվություններ և ապահովում դրանց հրապարակումը համայնքի կայքում։

Հաշվետվությունները կազմվում են համաձայն ներկայացված ձևաչափերի(տես Հավելված 3) գործընթացի չորս հիմնական փուլերից յուրաքանչյուրիավարտից հետո՝

1. հաշվետվություն իրազեկման արշավի մասին,
2. հաշվետվություն առաջարկների ներկայացման և նախնական ընտրության մասին,
3. հաշվետվություն քվեարկության արդյունքների մասին,
4. հաշվետվություն առաջարկի իրականացման մասին։

Հաշվետվությունները մանրամասն և ամփոփ տվյալներ են պարունակում կատարված աշխատանքների, քայլերի, գործողությունների, ժամկետներիմասին, ծախսված ռեսուրսների քանակական, որակական և այլ ցուցանիշներիմասին, ինչպես նաև վերլուծություններ՝ձեռք բերված հաջողությունների, մարտահրավերների, ձախողումների մասին։

Մինչև հաջորդ տարվա մարտի մեկը հանձնաժողովը համայնքի ղեկավարին է ներկայացնում ամփոփ հաշվետվություն, որը համայնքի ղեկավարը ավագանուն է ներկայացնում բյուջեի տարեկան հաշվետվության հետ միաժամանակ։

Հանձնաժողովը գործընթացի յուրաքանչյուր փուլի ավարտից հետոհաշվետվությունները տեղադրվում են համայնքապետարանի կայք էջի համապատասխան բաժնում: Հաշվետվությունները բնակչությանը ներկայացվում են նաև իրազեկման արշավի գործիքակազմի միջոցով։